Estudeyó en a Delancey School (1904-1908), Trinity School de Nueva York (1909-1917). En a Trinity School estió o blanco d'as burlas d'os suyos companyeros, que le penchoron a reputación d'afeminato, por o suyo aspecto pulcro y por posar ta las ilustracions d'a suya mai; dica que tenió 13 anyadas, una criada d'uniforme almidonato lo reculliba a la salida d'a escuela. Sindembargo, en o suyo lugar de residencia yera o chefe d'un grupo d'amigos, y teneba buena reputación; mesmo salvó de morir afogato a o nieto d'un banquero d'a localidat, fillo d'a escritora Mary Hamlin.